Dobrý deň.

Vážení kolegovia, dňa 31. 3. 2021  (streda) sa bude online konať okresné kolo MO v kategórii Z6, Z7 a Z8.

V prílohách Vám posielam pre úspešných riešiteľov domáceho kola MO tlačivá na riešenie úloh okresného kola a čestné prehlásenie žiaka. Tlačivá na riešenie a čestné prehlásenie žiaka pošlite deťom skôr, aby si ich mohli vytlačiť. Zadania súťažných úloh Vám pošlem 31.3.2021 do 8.00 hod a Vy ich pošlite presne o 8.30 hod cez edupage alebo mail žiakom.

**Súťaž začína online presne 31.3.2021 /streda/ o 8.30 hod a trvá do 10.30 –  max. 2 hod.**

Žiaci budú úlohy riešiť doma, a to na papieri. Najneskôr 10 minút po 10.30 hod. Vám súťažiaci pošlú riešenia a to skeny alebo fotografie (v dostatočnej kvalite) a čestné prehlásenia žiaka, že pracoval úplne samostatne, čiže bez odbornej pomoci inej osoby a bez nepovolených pomôcok mailom alebo cez edupage. Od každého súťažiaceho žiadajte poslať aj prázdne papiere, to je v prípade, že žiak danú úlohu neriešil.

Vy ich prepošlite do ďalších 10 minút  mailom na adresu bella@cvclm.sk

Riešenia žiakov  bude opravovať  okresná komisia MO.

Ostávam s pozdravom

J.Bella